Històries personals sobre l'ús dels diferents anticonceptius hormonals
"... soc la Jasmina, tinc 32 anys i acabo de ser mare per segona vegada fa dos mesos.
La veritat és que estic encantada, el meu nen s'enganxa molt bé al pit i penso donar-li de mamar més d'un any, si puc.
El problema és que el meu marit vol tenir relacions ja i jo tinc por de quedar-me embarassada.
He sentit que algunes dones es queden donant el pit... i jo ara no podria amb un altre.
Així que l'hi vaig preguntar a la meva llevadora.
Em va explicar que puc prendre unes pastilles que porten només una de les hormones, no recordo quina, i que podria donar de mamar.
Són fàcils, cal prendre'n una cada dia i protegeixen bastant, segons em va dir.
"Hola, soc la Jenifer, no tinc fills i tinc 29 anys.
Visc amb la meva parella des de fa dos anys.
Vaig començar amb les pastilles perquè em feia molt mal la regla i sagnava molt.
Anava tot bé amb les pastilles fins que em van dir que tenia una intolerància alimentària i, clar, com que algun dia tinc diarrea i algun vòmit, ja eren menys segures i em podien fallar...
Vaig córrer al meu ginecòleg de tota la vida i li vaig preguntar què podia fer.
Em va explicar que igual que les pastilles hi ha un pegat i una anella vaginal, que com que no passen per l'estómac, no es vomiten.
El pegat es canvia cada setmana i l'anella cada mes.
Estic pensant què serà més pràctic per a mi..."
Mai no he estat embarassada i no tinc malalties.
Surto amb un noi des de fa sis mesos.
Vaig començar a prendre pastilles perquè estava molt angoixada amb la possibilitat de quedar-me en estat, m'ho va dir la meva cosina que les pren fa molt de temps.
La veritat és que estava molt contenta perquè soc molt ordenada i la prenia cada dia sense problema, no em fan mal les regles i sagno molt poquet.
Però vaig anar a la meva llevadora perquè notava que m'havia engreixat una mica.
Ella em va explicar que podia agafar alguna malaltia de transmissió sexual si tenia altres parelles i em va recomanar que fes servir també preservatiu.
De tota manera, em va canviar la marca de pastilles per unes altres que sembla que no engreixen.
No sé, ja veurem, perquè he llegit en alguns fòrums d'internet que totes són iguals... a veure què passa..."
"Soc la Paquita i tinc 46 anys.
Tinc tres fills i no en vull tenir més.
Em vaig separar de la meva parella i ara visc amb un noi molt maco més jove que jo.
Fa anys vaig fer servir pastilles i després em vaig posar un DIU de coure.
En canviar de parella me'l vaig treure i em vaig passar al preservatiu, però ara és una molèstia en les nostres relacions.
Vaig anar al meu metge de capçalera a preguntar què podia fer i em va enviar al ginecòleg.
Em va preguntar diverses coses i li vaig explicar que no fumo ni tinc malalties importants, però que, això sí, sagno molt amb les regles.
El metge em va explicar que hi ha un DIU diferent del que vaig portar que serveix per no quedar-se embarassada i que em controlarà els sagnats.
"Hola, soc la Rosana, tinc 37 anys i dos fills que van ser prematurs perquè tinc un problema a l'úter: és doble.
Estic casada des de fa deu anys.
Fa anys vaig utilitzar píndoles anticonceptives i ara uso preservatiu, però estic 'farta', així que vaig anar al meu centre de salut a preguntar què podia fer per no tenir més fills.
Em va atendre una llevadora i em va explicar que com que tinc l'úter 'raret' no em puc posar un DIU i que com que fumo és millor no fer servir estrògens.
Em va dir que era fàcil de posar al braç amb una mica d'anestèsia local.
Sí que em va comentar que és possible que agafi una mica de pes i que tingui algunes regles irregulars.
Vaig estar embarassada, però no vaig tenir més remei que avortar.
He tingut diverses relacions, però cap ha anat bé... no tinc sort.
Sempre utilitzo preservatiu... pel rotllet aquest dels bitxets... i ho compleixo perquè tinc por.
Però no acabo d'estar tranquil·la quan ho faig perquè no m'agradaria quedar-me una altra vegada embarassada.
Vaig parlar amb algunes amigues i vaig mirar a internet i estava pensant en les pastilles, però llavors em van dir que si et deixes una ja has begut oli.
Així que al final vaig anar al centre de salut a preguntar.
Em va atendre un noi, em va dir que era llevador; al principi em va tallar molt, però després, escolta, la mar de maco el xaval.
Em va comentar que amb l'embolic de vida que porto, perquè treballo algunes nits i faig un curs alguns dies, era millor que utilitzés el DIU o em posés la vareta o un injectable.
Això del DIU crec que em fa pal i la vareta és per a tres anys...
Crec que l'injectable que es posa cada tres mesos serà el millor per a mi.